​ລາວ​ວາງ​ແຜນການ ​ເພີ່ມ​ອັດຕາ​ການ​ເຂົ້າຮຽນ ​ຊັ້ນ​ປະຖົມ​ສຶກສາ ​ໃຫ້​ໄດ້​ເຖິງ 96.1%
​ລາວ​ວ່າ​ຈະ​ເພີ່ມ​ອັດຕາ​ການ​ເຂົ້າຮຽນ ຊັ້ນ​ປະຖົມ​ໃຫ້​ໄດ້​ເຖິງ 96.1% ​ໃນ​ສົກຮຽນ 2012-2013 ຫາກ​ແຕ່​ວ່າ ​ຄຸນ​ນະພາ​ບ ການ​ສຶກສາ​ຂອງ​ລາວ ​ຍັງ​ຕໍ່າຫຼາຍ ​ເມື່ອ​ທຽບ​ກັບ​ປະ​ເທດ​ສະມາຊິກ ​ໃນ​ກຸ່ມ​ອາ​ຊ່ຽນ​ດ້ວຍ​ກັນ.
ທ່ານ ລີຕູ ບົວປາວ ລັດຖະມົນຕີຊ່ວຍວ່າການກະຊວງສຶກສາ ທິການແລະກິລາຖະແຫຼງ ຢືນຢັນວ່າ ເປົ້າໝາຍສໍາຄັນຂອງການ ພັດທະນາທາງດ້ານການສຶກສາໃນສົກຮຽນປີ 2012-2013 ຊຶ່ງຈະເລີ່ມຂຶ້ນໃນເດືອນກັນຍານີ້ ກໍຄືການເພີ່ມອັດຕາການເຂົ້າ ຮຽນຊັ້ນປະຖົມສຶກສາໃຫ້ເຖິງ 96 1% ຂອງຈໍານວນເດັກນ້ອຍ ທີ່ມີອາຍຸລະ ຫວ່າງ 6-10 ປີ ໃນທົ່ວປະເທດລາວ ເພື່ອເປັນການຮັບປະກັນວ່າຈະສາມາດບັນລຸເປົ້າໝາຍດັ່ງກ່າວ ໄດ້ຢ່າງແທ້ຈິງ ກໍມີຄວາມຈໍາເປັນຢ່າງຍິ່ງທີ່ຈະຕ້ອງໃຊ້ງົບປະມານ ຫຼາຍຂຶ້ນເຂົ້າໃນການປັບປຸງໂຮງ ຮຽນປະຖົມສົມບູນໃຫ້ໄດ້ບໍ່ ໜ້ອຍກວ່າ 75% ຂອງຈໍານວນໂຮງຮຽນທັງໝົດ 8,929 ແຫ່ງ ໃນທົ່ວປະເທດ ພ້ອມກັນນັ້ນ ກໍຍັງຈະຕ້ອງເສີມສ້າງຄວາມສະເໝີ ພາກໃນດ້ານການສຶກສາລະຫວ່າງຍິງ-ຊາຍ ໃຫ້ເພີ່ມຂຶ້ນເປັນ 98 ຕໍ່ 100 ຄົນ ໃຫ້ໄດ້ ກັບທັງຍັງຈະຕ້ອງລົດອັດຕາການປະລະການຮຽນໃຫ້ຫລຸດລົງເຫຼືອບໍ່ເກີນ 7% ອີກດ້ວຍ ທ່ານ ລີຕູ ບົວປາວ ເຊື່ອໝັ້ນວ່າທາງການລາວຈະສາມາດບັນລຸເປົ້າໝາຍດັ່ງກ່າວນີ້ໄດ້ບໍ່ ຍາກ ເນື່ອງຈາກວ່າໃນສົກຮຽນປີ 2011-2012 ທີ່ຜ່ານມານັ້ນ ອັດຕາການເຂົ້າຮຽນຊັ້ນມັດທະຍົມກໍຢູ່ທີ່ລະດັບ 95 2% ໂດຍເພີ່ມຈາກ 94 1% ໃນສົກຮຽນປີ 2010-2011 ສ່ວນຄວາມສະເໝີພາກດ້ານການສຶກສາລະຫວ່າງຍິງ-ຊາຍ ກໍຢູ່ທີ່ລະດັບ 95 ຕໍ່ 100 ຄົນ ໃນຂະນະທີ່ການປະລະການຮຽນກໍຢູ່ທີ່ລະດັບ 8% ເທົ່ານັ້ນ ແຕ່ຢ່າງໃດ ກໍຕາມ ບັນຫາທີ່ໜ້າ ເປັນຫ່ວງຫຼາຍກວ່າການບັນລຸ ເປົ້າໝາຍດັ່ງກ່າວ ກໍຄືຄຸນນະພາບໃນດ້ານການສຶກສາທີ່ຕໍ່າລົງ ໄປເລື້ອຍໆ ໂດຍນອກຈາກຈະເປັນເພາະບັນຫາຂາດແຄນງົບ ປະມານທີ່ເຮັດໃຫ້ເກີດບັນຫາຂາດແຄນຄວາມຮູ້ ຄວາມສາມາດ ແລ້ວ ກໍຍັງມີສາເຫດທີ່ສໍາຄັນອີກປະການນຶ່ງມາຈາກບັນດານັກ ຮຽນນັກ ສຶກສາໃນລາວອີກດ້ວຍ ທັງນີ້ກໍເນື່ອງຈາກວ່ານັກຮຽນ-ນັກສຶກສາຂອງລາວໃນປັດຈຸບັນ ນີ້ສ່ວນຫຼາຍແລ້ວ ຕ່າງກໍລ້ວນແຕ່ຂາດຄວາມຮັບຜິດຊອບໃນ ການປະຕິບັດໜ້າທີ່ຂອງພວກຕົນ ແລະບໍ່ມີຄວາມຫ້າວຫັນໃນການສຶກສາຫາຄວາມຮູ້ເພີ່ມຕື່ມອີກດ້ວຍ ດັ່ງທີ່ເຈົ້າໜ້າທີ່ຂັ້ນສູງໃນກະຊວງສຶກສາ ໄດ້ໃຫ້ການອະທິບາຍວ່າ: ກ່ອນໜ້ານີ້ ທ່ານທອງສິງ ທໍາມະວົງ ນາຍົກລັດຖະມົນຕີ ຖະ ແຫຼງຍອມຮັບວ່າ ບັນຫາທີ່ເປັນອຸບປະສັກຄືການພັດທະນາ ທາງດ້ານການສຶກສາຢູ່ໃນລາວຫຼາຍທີ່ສຸດ ກໍຄືບັນຫາຂາດ ແຄນທາງດ້ານງົບປະມານ ທີ່ເຖິງແມ່ນວ່າສະພາແຫ່ງຊາດໄດ້ ລົງມະຕິຮັບຮອງເອົາແຜນການຍຸດທະສາດວ່າດ້ວຍການປະ ຕິຮູບການສຶກສາແຫ່ງຊາດລາວເຖິງປີ 2015 ຢ່າງເປັນທາງ ການແລ້ວກໍຕາມ ຫາກແຕ່ວ່າດ້ວຍຂໍ້ຈໍາກັດທາງດ້ານງົບປະ ມານ ກໍໄດ້ສົ່ງຜົນກະທົບຕໍ່ການປະຕິບັດແຜນຍຸດທະສາດ ດັ່ງກ່າວຢ່າງຫຼີກລ່ຽງບໍ່ໄດ້ ທັງນີ້ ໂດຍພາຍໃຕ້ແຜນຍຸດທະສາດດັ່ງກ່າງ ລັດຖະບານລາວ ໄດ້ວາງເປົ້າໝາຍທີ່ຈະຂະ ຫຍາຍໂອກາດທາງດ້ານການສຶກສາ ເພື່ອຄົນລາວທຸກຄົນ ໂດຍສະເພາະ ແມ່ນການຂະ ຫຍາຍໂອກາດທາງດ້ານການສຶກສາໄປສູ່ຊົນນະບົດໃຫ້ໄດ້ຢ່າງທົ່ວ ເຖິງໃນທົ່ວປະເທດ ພ້ອມທັງຈະດໍາເນີນການພັດທະນາເພື່ອຍົກລະດັບຄຸນນະພາບ ໃນດ້ານການສຶກສາຂອງ ບັນດານັກຮຽນ ແລະນັກສຶກສາໃນທຸກລະດັບໃຫ້ໄດ້ມາດ ຕະຖານໃນລະດັບດຽວກັບກັບ ບັນດາປະເທດສະມາຊິກໃນກຸ່ມອາຊຽນດ້ວຍກັນໃຫ້ ໄດ້ຢ່າງເປັນຮູບປະທໍາອີກດ້ວຍ ຫາກແຕ່ວ່າຄຸນນະພາບການສຶກສາຂອງນັກຮຽນແລະນັກສຶກສາໃນລາວກັບຍັງຕໍ່າຫຼາຍ ເມື່ອທຽບກັບບັນດາປະເທດສະມາຊິກໃນກຸ່ມອາຊ່ຽນດ້ວຍກັນ ແລະຍັງເຮັດ ໃຫ້ການພັດ ທະນາການສຶກສາມີຄວາມແຕກໂຕນກັນຢ່າງຫຼວງຫຼາຍລະຫວ່າງເຂດໃນເມືອງກັບເຂດ ຊົນນະບົດອີກດ້ວຍ